Осемнадесета лекция от Учителя, държана пред Младежкия окултен клас на 21 февруари 1923 г., София\nУпражнение: поставете палците на ръцете си един до друг, а останалите пръсти на двете ръце съединете горе. След това си представете, че сте център и мислено опишете около себе си, около този център един светъл кръг. След това мислено опишете още един светъл кръг около себе си в посока отзад напред. Най-после опишете мислено още един светъл кръг около всички. Упражнението ще трае всичко две минути. Във време на упражнението ръцете ви ще бъдат пред лицето.\nНякои се страхуват да не се кръстосат кръговете им. Няма защо да се страхувате. Тия кръгове са мислено представени, те са в Умствения, а не на физическия свят. Кръговете, които мислено описахте, представляват разумни движения. В тези движения се образуват два остри ъгли. Какво представляват острите и тъпите ъгли? Ако ги разглеждате от положението на обикновената геометрия, ще дадете едни обяснения; ако ги разглеждате от положението на живата геометрия, ще дадете други обяснения. Дето има остър ъгъл, там движението е всякога най-силно. Това може да се провери навсякъде в Живота и Природата. Например, носът на човека представлява ъгъл -някога по-остър, някога - по-тъп. Ако носът на човека стане много остър, в органическо отношение това е лош признак: това показва, че този човек се намира изключително под влиянието на мозъчната система, такъв човек е чрезмерно активен. Ако носът на човека е тъп, това показва, че той се намира повече под влиянието на симпатичната нервна система; такъв човек е повече пасивен, отколкото активен. Острите ъгли показват, че човешкото съзнание е много активно. Кои са подбудителните причини за това? Активността на съзнанието е в зависимост от вътрешния живот на човека. Интензивността на вътрешния живот на човека се обуславя от неговия умствен и сърдечен живот.\nПо черепа на умрял човек можете по-лесно да съдите за неговия умствен живот, отколкото по черепа на жив човек. Как ще познаете какъв умствен живот е прекарал някой човек? Ще вземете черепа на някой умрял, ще влезете в тъмна стая, ще запалите свещ и ще я турите в черепа. Колкото по-разработен е черепът на човека, толкова по-тънка ще бъде костта му и толкова повече светлината на свещта ще прониква през него. Ако има неразработени места в черепа, светлината не ще може да минава през тях. Обаче това може да познава само онзи, който добре разбира ъглите на живата геометрия. Чрез тези ъгли Живата Природа строи своите форми. Колкото по-тънка е костта на черепа в човека, толкова по-интензивен е бил неговият умствен живот; колкото по-дебела е костта на черепа, толкова по-слаб е бил неговият умствен живот. Ако в горната предна част на черепа костта е тънка, този човек е бил милосърден. Ако костта отзад на главата е тънка, този човек е бил крайно горд и честолюбив. Колкото повече е работил човек с някои мозъчни центрове, толкова по-тънка е костта на тия места. Колкото повече мозъчна, т.е. електрическа енергия се отделя от някой център, толкова повече се изтънява костта на това място. Тези сили оформят човешката глава. Значи мисълта оформя главата на човека - както мисли човек, така и черепът се изменя. Човешкият череп е изложен на постоянни промени. Мислите и впечатленията, които човек възприема, се отразяват не само върху мозъка му, но и върху неговия двойник. Който може да чете мислите на човека, той може по двойника му да разбере какъв е духовният му живот. На този двойник отговаря още един, върху който също така се отпечатват мислите на човека, както и целият му духовен живот. Значи животът на човека се отпечатва в няколко екземпляра, един от които се запазва и след неговата смърт. От този екземпляр, който остава във вечността, можете да четете миналия живот на човека. Докато е жив, човек носи тия екземпляри със себе си. След смъртта му, един след друг те се отделят от него и остават за вечни времена като копия на неговите минали съществувания.\nОкултният ученик трябва да познава своите умствени сили. Той трябва да знае как и върху кои центрове най-много да работи. Когато иска да работи специално върху някой мозъчен център, ученикът трябва да се свърже с тези Същества, у които този център е най-силно развит. Щом се свърже с тях, те ще му въздействат благотворно в това направление именно, към което той се стреми. Например, ако ученикът иска да развие в себе си милосърдие, той трябва да се свърже с ония интелигентни, разумни Същества, на които милосърдието е специалност. Други Същества пък имат специалност Любов към Бога; щом се свържете с тях, енергията, която е складирана в чувството Любов към Бога, веднага протича и към вас. Като знаете това, вие трябва да се учите да различавате енергиите, които минават през вашия мозък, и съзнателно да ги обработвате. За да се развие известен мозъчен център, през него непременно трябва да тече съответна мозъчна енергия. Милосърдният човек веднага се отзовава на страданията на хората. Като види някой беден, болен, нуждаещ се, той веднага му се отзовава. Ако милосърдието не е развито в някой човек, дълго време трябва да му говорите за страданието на хората, докато сърцето му трепне. Всички сили, всички течения в Природата понякога се увеличават, а понякога - намаляват. Тази е причината, задето понякога условията са благоприятни за развиване на известни способности и чувства в човека, а понякога са неблагоприятни. Например, течението в Природата, което помага за развиване на чувството Любов към Бога, не иде всякога, но периодически. Ученикът трябва да знае това нещо, да бъде буден, навреме да използва тия сили. Иначе той ще се самоизлъгва, ще мисли, че е развил едно или друго чувство в себе си, без всъщност да е постигнал това. Изобщо всяка сила, всяко течение в Природата иде периодически. Вие трябва да използвате тия сили, за да развивате своите центрове.\nФренолозите са изучили около четиридесет центъра в човешкия мозък. Обаче в последно време те са намерили, че на всеки център отговарят по три други центъра, тъй щото днес в човешката глава се наброяват около сто и двадесет центъра. В тия центрове се кръстосват различни мозъчни енергии. Казват за някой човек, че е музикален; какво означава това? Музикалността е способност, чувство, което има свой определен център. Когато човек се свърже с музикалните течения в Природата, той започва усилено да се развива в музикално отношение. Ако майката е посветена в тия неща, тя би могла да постави децата си при условия да възприемат тия природни течения и да се развиват музикално.\nКато ученици вие трябва да изучавате природните сили, природните закони. Като ги изучавате съзнателно, ще ги използвате и ще разберете откъде идат противодействията. Така само ще разберете, че всички способности и чувства във вас не са нищо друго, освен природни сили и течения, които се отразяват върху вашия мозък. Ето защо, когато искате да развиете милосърдието в себе си, дружете с хора, у които това чувство е силно развито. Не дружите ли с такива хора, вашето милосърдие няма да се развие. Ако искате да развиете интелигентността си, дружете с хора високо интелигентни - те ще ви предадат своята интелигентност. Изобщо за да развиете известни способности и чувства в себе си, вие трябва да дружите с такива хора, у които тъкмо тези способности и чувства са силно развити.\nМнозина не се познават и отричат всичко, каквото другите им казват. Те не признават, че са горди, честолюбиви, упорити. Щом не признават, ще ги поставят на изпит сами да се уверят. Кажете на гордия, на тщеславния, че нищо не разбира, за да видите как ще се прояви. Заповядайте на упорития да направи нещо, за да видите как ще ви се противопостави, особено ако той е на друго мнение по въпроса. Всички сили и способности в човека се проявяват естествено, затова той трябва да бъде искрен, да се стреми сам да се изучава. От проявите си той може лесно да се учи, обаче за това се изисква съзнателен стремеж - стремеж, който се намира под контрола на разумната воля. Разумна воля е онази, която върши всяко нещо на своето време. Така постъпва добрият градинар: щом настъпи суша, той прекарва през градината си вадички, които поливат всички растения и зеленчуци. Навреме използва той водните сили и се радва на добри резултати.\nУченикът трябва да има стремеж да разработва силите си, да се изучава, да знае в кои области е слаб и в кои -силен. За тази цел той трябва да има един верен мащаб, с който да проверява нещата. Първото условие, което се изисква от ученика, е да има готовност да прави опити. Захване една работа, но не успява; той трябва да я започне отново -докато не получи резултат, ученикът не трябва да се отказва от започнатата работа. Напише една тема - не му харесва; нека я напише втори, трети път, докато сам я хареса. Като четете темите си, виждам как всеки проявява свои специфични чувства и способности. Същото се забелязва и в различните оратори: слушате някой оратор и виждате, че той маха с ръце, сочи с юмрук към публиката, удря на масата. Тези движения показват, че чувството на разрушение в този човек е силно развито. Казват за него, че е отличен оратор. Да, отличен оратор е, но той може да набие този, онзи, той може моментално да разруши това, което хората с години са градили. След него излиза друг оратор: той говори тихо, обръща се на една, на друга страна, разтваря ръцете си. Щом разтваря ръцете си, това показва, че той е страхлив, умът му не е силен, не може да го управлява. Всяко движение в човека означава нещо. Който разбира езика на движенията, той може да чете по тях, да изучава хората, да изучава и себе си. Движенията не са произволни, те се дължат на известни сили в човека. Срещате един човек и виждате, че ръцете му треперят. Казвате, че този човек е неврастеник. Защо и за какво е станал неврастеник не знаете. На какво се дължи неврастенията? Всеки мозъчен център е склад на енергия. Ако силите на този център не се впрегнат на работа, от време на време стават слаби пропуквания в нервната система, които предизвикват изтичане на тази нервна енергия. Тези пропуквания, тези изтичания на нервната енергия са причина за треперене на ръцете и краката на неврастеника.\nГоляма наука се крие в движенията. Красиви са движенията, когато са естествени. Излиза един проповедник на амвона и говори: „Братя християни, от всички се изисква силна, непоколебима вяра в Бога." Всички го слушат, но не харесват движенията му. Какво лошо има в движенията му? Той вдига, слага ръце, но пръстите му се движат така, като че пари брои. Човекът дълго време е бил търговец и не може да се откаже от навика си да брои пари. Движенията на този проповедник не са красиви, защото не са естествени, не са съответни. Търговец да брои пари - това движение е на място; проповедник да брои пари - това движение не е красиво, не е на място. Когато някой е силно възбуден и усеща, че слънчевият му възел е в неизправност, кое движение ще бъде за него естествено? Най-естественото движение за него ще бъде да тури дясната си ръка на слънчевия възел, под лъжичката, с дланта надолу, а лявата си ръка - на кръста, с дланта навън. При това положение на ръцете човек усеща успокояване на нервната система. Естествено и красиво е това движение, защото внася успокояване. Какво правят някои хора в такива случаи? Те ходят, движат се от единия до другия край на стаята, удрят, тропат, сърдят се на този, на онзи. И в резултат на тия движения, вместо успокояване, те повече се разстройват. Като постави ръката си на слънчевия възел, по този начин човек прекарва излишната мозъчна енергия през ръцете си и се успокоява. Дланта на дясната ръка е проводник на отрицателна, примирителна енергия, а горната част на лявата ръка е проводник на положителна, възбудителна енергия; тези енергии, съединени на едно място, успокояват човека.\nСледователно, щом се намерите в някакво умствено, нервно възбуждение, направете този опит, за да се успокоите. Каквато нервна възбуда и да имате, щом поставите ръцете си на слънчевия възел и концентрирате мисълта си, веднага ще настане успокояване. Слънчевият възел е в състояние да регулира мозъчната енергия. Когато кръвта не е правилно разпределена по всички части на организма, тя произвежда редица нервни възбуждения. Всички дисхармонични състояния в мозъчната система се дължат на неравномерно разпределяне на кръвта в организма. На това неравномерно разпределяне на кръвта се дължат много болести.\nИ тъй, като ученици работете съзнателно върху себе си, за да контролирате движението на кръвта си, да я разпределяте равномерно по целия организъм. Дойде ли кръвта в главата, вие трябва да бъдете будни, да я отправите главно в предната част на мозъка. Ученикът трябва да се контролира, да знае къде колко кръв да изпраща по тялото си. Когато е силно възбуден, т.е. разгневен, той трябва да изтегли излишната кръв от онези мозъчни центрове, които са причина за възбудата, и да я изпрати към ония центрове, които имат по-малко кръв. Като дойде до положение правилно да регулира силите в своя организъм, ученикът ще даде правилна насока на мисълта си. Щом мисли право, той ще чувства и ще действа правилно. Щом се разгневите, спрете се малко в размишление, за да видите какво се иска от вас: хванете палеца си и помислете за Божествения свят, с който сте свързани. Само така ще се справите със силите и теченията, които минават през вашия мозък, и ще можете да ги регулирате.\nКогато се разгневите и не можете по горния начин да се успокоите, направете следния опит: турете дясната си ръка на слънчевия възел и започнете бавно, съсредоточено да броите от 1 до 10. Ако и при това положение не се успокоите, бройте от 1 до 100. Всяко число съдържа в себе си известен род сили, които се отразяват благотворно върху човека. Като изговорите или напишете числото 1, мислете за Бога и си кажете: „Има само един Бог в света, само една Мъдрост." Като изговорите числото 2, кажете си: „Има само една Божествена майка, само една Любов." При изговаряне на числото 3, кажете си: „Има само един Син - Истината." Числото 4 пък представлява тия три сили, съединени в едно - те са родили човечеството.\nЧислото 5 е свързано с човешкия ум, числото 6 - със закона на развитието, 7 е свързано със силите, които работят в човечеството, 8 представлява голямата майка на света, 9 е резултат, завършен кръг. Щом дойдете до 10, спрете малко и си задайте въпроса: „Разбирам ли нещо от тия числа?" Ако състоянието ви не се смени и ако в ума ви не дойде някоя светла мисъл, продължете да броите от 10 нататък до 100. При всяка нова десетица ще размишлявате върху значението на числата. Каквото знаете за единицата, същото се отнася до 11, 21, 31 и т.н.; каквото знаете за двойката, същото се отнася до 22, 32 и т.н. Като броите съзнателно до сто, ще дойдете най-после до положение да разберете значението на числата и ще се свържете със силите, които работят в тях. Само така ще се успокоите. По този начин ще разберете, че не сте сами в света. Всеки от вас е свързан със същества от различни култури, които го придружават на всяка стъпка, като едни от тях му помагат, а други му пречат в развитието. Виждал съм хора, които вървят из улиците и си шепнат нещо. Някой върви и си казва: „Тъй ли?" Значи този човек слуша разговора на съществата, които са в него, взема участие в разговора им и се присъединява към една от страните. Който не разбира това, той мисли, че този човек е полудял. Не, не е луд човекът.\nКога полудяват хората? Хората полудяват, когато в ума им се внесе мисъл, противоположна на тази, в която са убедени. Не внасяйте в ума на човека мисълта, че това, в което е убеден, не е вярно. Всяка мисъл, всяко убеждение на човека, каквото и да е, има своя основа, своя причина. Каквато мисъл и да дойде в ума ви или каквото чувство и да дойде в сърцето ви, не ги отхвърляйте. Те имат свой произход, те имат право на съществуване. Анализирайте всяка мисъл, всяко чувство, които минават през вас, и вижте защо са дошли, какво будят в самите вас. Не питайте защо се гневите, но питайте защо гневът ви е посетил. Гневът, страхът са на място, но трябва да се използват. Те са сили, които имат свое предназначение и смисъл; те са съветници на човека, които го придружават навсякъде. Ще кажете може би, че тези отрицателни чувства са подобни на лошите духове и нямат право да смущават човека. Питам защо комарите имат право да хапят хората, а отрицателните чувства, лошите духове нямат право да ги безпокоят? Както комарите, мухите кацат по носа, по ръцете и краката на човека и го безпокоят, така и лошите духове имат право да го изкушават. Бог не се бърка в тяхната работа. Мухите, комарите, бръмбарите, както и животните имат свое велико предназначение.\nЧовек трябва да мисли право, да съчетава фактите, за да намери смисъла и предназначението на всичко, което Природата е създала. Седите и размишлявате върху нещо, но мисълта ви е мъглива, неясна; в това време един комар кацне на носа ви и ви ужили. Вие веднага се стреснете, раздвоите се, но мисълта ви се проясни. Друг път се разгневите, искате да си отмъстите на някого, да му направите някаква пакост; в това време муха кацне на носа ви, ухапе ви и мисълта ви веднага се раздвои. Вие се замисляте сериозно върху това, което сте решили да правите, и казвате: „Какво ще ходя да се разправям с хората, няма защо да отмъщавам, ще се издигна по-високо и оттам ще гледам на живота." С ухапването си мухата иска да ви обърне внимание, да се позанимавате малко и с нея. Влизате някога в гората, но сърдит, недоволен, искате да излеете яда си върху някого; обаче както вървите, спъвате се в едно дърво, падате на земята и веднага забравяте недоволството си. Значи всяко растение, всяко животно, всеки неодушевен предмет, които ви безпокоят или в които се спъвате, ви изваждат от лошите, от отрицателните състояния. По този начин те уравновесяват силите във вашия организъм. Камъкът, дървото, в които се спъвате, са предназначени да ви отстранят от злото, което сте намислили да правите. По-добре да се разгневите на камъка, отколкото да напакостите на човека.\nСега аз обяснявам тия неща като на ученици, за да размишлявате върху тях, да вървите в пътя неотклонно, без големи спънки. Така именно ще се калите да издържате на изпитанията. Големи изпитания ви чакат. Представете си, че някой от вас свърши университет и се назначи на работа при някой груб господар или началник, който по цели дни ви ругае, нагрубява, а вие трябва да търпите всичко, да не губите равновесие. Не е ли изпитание това? Воля се изисква от човека, за да издържи това изпитание. Представете си, че сте беден студент и сте принуден да си изкарвате прехраната при някоя сърдита, лоша по характер богаташка или сте чиновник при много взискателен и педантичен началник. И тук ще имате изпитания, но ако владеете закона за трансформиране на енергиите, щом видите господарката или началника си сърдити, отдалеч още ще започнете да отправяте към тях добри мисли. Ще апелирате към тяхната доброта, към благородството на тяхната душа и ще видите, че те ще се изменят, ще бъдат добри и внимателни към вас. В случая те представляват муха, която се готви да кацне на носа да ви ухапе. С добрата си мисъл вие ще отстраните мухата от носа си. Как постъпват чиновниците спрямо своя строг началник? Като видят, че началникът влиза в тяхната стая, те си казват: „Ето сега ще ни се скара." И действително началникът постъпва така, както те мислят. Обаче ако всички служащи и чиновници в едно учреждение посрещнат началника си с добри мисли и с добро разположение, колкото строг и лош да е, той ще се повлияе от тази благоприятна атмосфера и ще се въздържа да се проявява зле към тях. Днес ще отстъпи, утре ще отстъпи, докато подобри отношението си към всички. Значи с мисълта си те са му въздействали добре.\nИ тъй, стремете се да владеете своята мозъчна енергия, да не я изразходвате напразно. Всичко живо, всичко съзнателно в Природата е в борба кой повече да вземе от тази енергия за себе си. Който има по-голям запас мозъчна енергия в себе си, той повече мисли, чувства и действа. Когато искате да ползвате от енергиите на Природата, приемайте ги направо от източника, а не опосредствено. Например, ако искате да се ползвате от слънчевата енергия, излезте вън и я приемете направо от източника й, а не през стъкла, през лещи. Същият закон се отнася и до мисълта: всяка мисъл трябва да се приема направо от нейния източник.\nКакво представлява мисълта? Мисълта е проява на Разумния свят. Докато дойде до човека, мисълта може да премине през няколко пункта и на всеки пункт да претърпи известно пречупване. Ето защо човек трябва да се свърже с Умствения свят, за да могат мислите да дохождат направо в неговия ум. Това значи да приеме една мисъл направо от нейния източник. За да запазят чистотата си, Божествените мисли трябва да се приемат непосредствено от техния източник. Минат ли през умовете на десетки и стотици хора, те губят вече нещо от своята чистота и сила. Ако такава мисъл попадне в ума на някой човек, той веднага се поляризира и започва да се колебае да я изпълни или не. След известно колебание той казва: „Сега не е време за реализиране на тази мисъл, ще я отложа за по-благоприятни времена." Значи, когато сте готови да реализирате една мисъл, това показва, че сте я приели направо от нейния източник. Започнете ли да се колебаете да изпълните ли тази мисъл или не, това показва, че тя е минала през много среди, през много мозъци, вследствие на което е изгубила своята чистота и сила.\nСъщият закон трябва да се спазва и при изучаване на Свещените книги: те трябва да се изучават така, че да се свързвате с всеки пророк или апостол, за когото четете. Например, ако четете псалмите на Давид, трябва да се свържете с него. Когато се свържете с Давид, вие ще разберете какво е вложил той във всеки псалом и ще можете да се ползвате от него. Всеки псалом представлява известна формула, известен ключ, с който се отварят тайните на Природата. Казвате: „Бог е Любов"; за да може това изречение да произведе нужния ефект в душата на човека, той трябва да знае ключа, с който може да го отвори. Също така и думите Мъдрост, Истина, Правда, Добродетел имат ключове, с които се отварят. Който разполага с тия ключове, само той ще може да се ползва от енергиите, които думите съдържат в себе си.\nСамо онзи знае смисъла и силата на въздуха, на водата, на хляба, който се е лишавал от тях. За този човек думите хляб, вода, въздух са живи, пълни с енергии. Дръжте някой човек гладен и жаден десет дена, за да разбере той какво нещо представляват водата и хлябът. Всички извори, всички ручеи, всички реки и поточета оживяват в мисълта му. Като каже вода, той знае какво носи водата в себе си. Значи, за да разберете смисъла на водата, трябва да постите от вода поне десет дена. За да разберете смисъла на думата Любов, и за това има специални методи. Всяка дума, всяко понятие трябва да оживее в човека. Ако понятието вода не оживее в човека, той никога няма да разбере смисъла и цената на водата; ако понятието Любов не оживее в човека, той никога няма да разбере какво представлява Любовта.\nСледователно, за да дойде до положителната наука, човек не трябва само да философства, но да прави опити, да проверява нещата, докато станат за него живи величини, а не само празни думи. Например, който разбира смисъла и значението на водата, като каже думата вода, той се свързва със силите, които тя съдържа. Водата е емблема на Живота - дето мине, тя напоява. Ако мине през сухи, безводни, неплодородни места, тя ги напоява и превръща в плодородни. Христос говори за живата вода - това показва, че водата е жива сила, която трябва да извира от сърцето на човека. В Писанието е казано, че чрез сърцето човек трябва не само да чувства, но и да мисли. Следователно, за да започне човек да мисли, водата трябва да мине и през мозъка му, да го напои. Само така ще се прояви неговата мисъл.\nКато ученици от всички се изисква да правите опити за концентриране на мисълта си, за развиване на самообладание. За тази цел добре е едни-други да си създавате изкуствени изпитания, за да видите как ще реагирате на тях. Представете си, че някой от вас е получил от баща си петстотин лева; като види приятелят ви къде туряте парите си, ще дойде някой ден у дома ви, ще ви издебне, ще вземе тези пари, ще ги скрие някъде и ще наблюдава какво ще правите. След това той ще върне парите. Друг приятел пък ще скрие някъде шапката или палтото ви и ще следи какво ще правите. По този начин вие ще се изучавате, ще видите доколко сте развили самообладанието в себе си. Същевременно и приятелят ви ще се поучава. Но и без изкуствени опити животът всеки ден носи изненади на човека. Колко пъти ще се намерят апаши, които в действителност ще задигнат парите, дрехите ви, без да се интересуват за вашето положение. Тъй щото, ако сами не се поставяте на такива изпити, отвън ще ви ги наложат. Има известни изпитания и страдания, които човек неизбежно трябва да мине. Който мисли, че може да мине без изпитания и страдания, той се самоизлъгва. Невъзможно е човек да мине без страдания. Като ученици вие трябва да благодарите за всяко изпитание и съзнателно да го използвате. Щом го използвате съзнателно, то ще ви повдигне. - „Ама сега ли трябваше да дойде?" Знайте, че всяко нещо иде на своето време, всичко в Природата става точно на своето време. Казвате, че известно изпитание е дошло преждевременно. Природата твърди точно обратното - всяко изпитание иде на определеното за него време. Не съжалявайте за това, което се е случило и не се радвайте за онова, което не е дошло. Ако някое благо ви посети, радвайте се, че е дошло и разумно го използвайте. Ако очаквате едно благо, а не го получите, не съжалявайте за него. Скръбта е посаждане на семена, Радостта е цъфтене, завързване и узряване на плода.\nЗащо идат страданията в Живота? За да развият ума и сърцето на човека. Защо идат радостите? За да развият ума и сърцето на човека. Радост и скръб са процеси, които вървят паралелно в Живота. Който търси само радостите, той не разбира Живота. Радостта и скръбта се сменят непрекъснато: ако днес сте радостни, гответе се утре да бъдете скръбни; ако днес сте скръбни, гответе се утре да бъдете радостни. Щом така разбирате Живота, вие ще се домогнете до известни правила и закони, които ще донесат велико благословение за вас. Не е лесно, когато човек го боли нещо, да му се каже да търпи. Някой страда от стомах, гърчи се, а вие му казвате да търпи; голямо усилие се изисква от него, за да търпи. Вместо да го съветвате да търпи, кажете му да тури ръцете си на слънчевия възел или на мястото, дето е болката, и ще видите, че след известно време положението му ще се подобри. Всяка болка се дължи на натрупване на излишна енергия на известно място по тялото. Натрупването на тази енергия предизвиква известно напрежение в нервната система. За да се махне болката, тази енергия трябва да се разреди. Щом енергията се разреди, кръвта почва да циркулира правилно по целия организъм и положението на болния се подобрява. Ако натрупалата се енергия не се разреди, кръвта мъчно циркулира по тялото, вследствие на което се образува триене, търкане на тия места - болният усеща големи болки, нервно възбуждение, което лекарите наричат възпаление.\nИ тъй, човек трябва да пречисти кръвта си, ако иска да подобри своя Живот. Кръвта може да се пречисти главно с чисти мисли и чисти чувства. Чиста мисъл, чисти чувства уравновесяват силите на човешкия организъм. Съвременните хора са изгубили своето равновесие и трябва да го възстановят. Не е лесно човек да се справи с енергиите на своя организъм. Обаче съществуват ред методи за възстановяване на вътрешното равновесие в организма. Като метод за придобиване на това равновесие индусите препоръчват съзнателна работа за развиване на ума, сърцето и волята на човека. Когато развие тези велики сили в себе си, човек може правилно да използва енергиите в Природата. Докато дойде до това положение, той не трябва да се лакоми за много знания - колкото повече знания придобива, толкова повече ще се обезсърчава. Днес на човека са нужни само толкова знания, колкото може да обработи и приложи. Многото знания, но необработени и неприложени, правят човека нещастен. Някой седи и размишлява върху велики въпроси, мисли, че знае много неща; по едно време той отива да слуша един велик музикант, но се връща дома си отчаян, обезсърчен, че не знае да свири. Какво трябва да правите, за да не се обезсърчавате? Слушайте само онзи музикант, който дава подтик и насърчение; четете и изучавайте философията само на онзи учен и философ, който ще ви подтикне към работа, към Истински живот.\nКакво представлява обезсърчението? Допуснете, че се намирате в Лондон - съвсем чужд град за вас, английски не знаете, познати нямате, но в джоба си имате петстотин-шестстотин английски лири и на тях уповавате. По едно време бръквате в джоба си, но виждате, че парите ви липсват -веднага изпитвате ужас, отчаяние, обезсърчение, не знаете какво да правите. Не е лесно при това положение да запазите присъствие на духа си. И философ да сте, и религиозен да сте, все ще изгубите сила и кураж в живота си. Малцина могат да издържат това изпитание - те трябва да бъдат духовни хора, с високо съзнание и да кажат: „Бог дал, Бог взел."\nСега вие искате да знаете коя е първата мисъл, родена в човешкия ум. Питам коя е първата мисъл за гладния? Мисълта за хляба. Коя е първата мисъл за жадния? Мисълта за водата. Коя е първата мисъл за онзи, който има очи? Мисълта за светлината. Коя е първата мисъл за човека, който има уши? Да възприеме звука. Коя е първата мисъл за човека, който има развито обоняние? Да възприеме аромата на цветята. Коя е първата мисъл в новороденото дете? Преди всичко, може ли да става въпрос за мисъл в новородено дете? За да отговорите на този въпрос, върнете се към своето детство и спомнете си кога за пръв път се е явила някаква мисъл у вас. От коя възраст се помните? Помните ли нещо от първата година на своето детство? Нищо не помните. Едва ще си спомните нещо от третата или четвъртата година на детството си. За да се яви мисъл в главата на човека, дълго време е трябвало да живее той като човек. Първата мисъл се роди в ума на Ева, когато видя плода на забраненото дърво; втората мисъл се роди в ума на Адам, когато опита този плод; третата мисъл се роди в умовете на Адам и Ева, когато ги изпъдиха от Рая. Като излязоха вън от Рая, те взеха семенцата от забранения плод със себе си и започнаха да сеят и орат. Първата мисъл е предизвикана от онова чувство, което най-много е занимавало човека. Кое е това чувство? Мислете по този въпрос. Казано е, че Бог създал човека по образ и подобие свое, т.е. да мисли като Него и да владее чувствата и мислите си. Когато Бог създал Ева, първата мисъл, която Адам изказал, била следната: „Тази е плът от плътта ми и кост от костта ми." Каква е била първата мисъл на Адам преди появяването на жената, там Писанието мълчи. Докато Адам е бил сам в Рая, Бог вкарал всички животни при него - две по две, мъжко и женско, за да ги види и да ги наименува. От този момент в душата на Адам се родило вътрешно недоволство, че е сам, без другарка. Като видял недоволството му, Бог го приспал. Да заспи, да си почине, да разреши задачата си -тази била първата мисъл, първото желание на Адам.\nНаистина, когато не може да разреши някой въпрос, човек заспива. Щом заспи, той ще разреши въпроса. Следователно, за да разрешите някой въпрос правилно, вие трябва да престанете да мислите за него. Ако искаш правилно да разрешиш известен въпрос, абсолютно престани да мислиш за него. Това значи: стани пасивен за своята безпокойна, тревожна мисъл, за да можеш да възприемеш една положителна мисъл от висшия свят. Тази мисъл ще ти помогне да разрешиш правилно своя въпрос. Този е естественият начин за разрешаване на въпросите.


Пау Гасол надъхва испанците преди световното (видео) | Where Bball Matters - Актуални баскетболни новини от целия свят\nПау Гасол надъхва испанците преди световното (видео)\nMVP на Евробаскет 2015 изненада съотборниците си по пътя към Китай\nЛидерът си е лидер дори и на хиляди километри\nЕдин от големите отсъстващи на световното първенство ще бъде Пау Гасол. MVP на Евробаскет 2015 изненада съотборниците си от Испания със специално видео, което те видяхa в самолета по пътя към Китай.\n“За мен е удоволствие да ви кажа колко се гордея с вас. Всеки ден вие се трудите, за да изпълните мечтите си, а сега е време да ги постигнете. Вярвам, че ще преодолеете всяка трудност и ще се борите до последната секунда. Не се съмнявам, че ще ни накарате да изпитваме удоволствие от играта. Дайте воля на таланта си и той ще ви отведе на мястото, на което искате. Играйте за себе си и за отбора”, казва Пау Гасол в клипа.\nИспания е в група C на световното първенство заедно с тимовете на Иран, Пуерто Рико и Тунис. Първият мач на “Ла Фурия” ще бъде на 31 август срещу Тунис в Гуанджоу.


Какво се случва с тялото, ако ядете целина в рамките на една седмица | Здравни съвети Framar.bg\nНачало › Съвети › Здраво тяло › Нетрадиционно › Какво се случва с тялото, ако ядете целина в рамките на една седмица\nСвежата целина съдържа близо 95% вода. Тя има положителен ефект върху здравето и продължителността на живота. Може би е време да добавите този зеленчук към вашата ежедневна диета. Вижте какво се случва с тялото, когато консумирате целина в рамките на седмица.\n1. Контролът над теглото става по-лесен\nКакто споменахме, целината съдържа голямо количество вода, но е богата на витамин K и други важни микроелементи. Ако искате да използвате този зеленчук като средство за контролиране на теглото, трябва да знаете, че той има "отрицателен брой калории". Това означава, че тялото се нуждае от повече енергия, за да го усвои правилно. Ако искате да отслабнете, може да консумирате целина в чист вид или под формата на напитка, която съдържа едва 16 калории за 300 милилитра.\n2. Облекчаване на киселините\nКиселинният рефлукс се появява главно заради лоши хранителни навици или влошена храносмилателна система. Целината може да помогне за облекчаване на състоянието, тъй като регулира киселинността в стомаха. Но трябва да добавим, че това решение е временно. Ако киселините продължават, най-добре да промените храненето или да се консултирате с лекар.\n3. Помага срещу стомашни язви\nПроучване, публикувано в Journal of Pharmaceutical Biology през 2010 година, установява, че целината съдържа определен вид етанолов екстракт, който предпазва храносмилателния тракт от появата на язви. Други полезни вещества, налични в този продукт, са флавоноидите, танините, летливите масла и алкалоидите, Те стимулират производството на защитна слуз в черната.\n4. Притежава противовъзпалителни свойства\nВъзпалението в тялото представлява реакция на имунната система към дразнене или инфекция. Това не е непременно нещо лошо. По този начин тялото се опитва да предпази инфекцията от разпространение. Въпреки това, понякога трябва да регулирате подуването и други ефекти от него, а целината може да помогне, тъй като притежава антиоксидантни и противовъзпалителни свойства. Тя подобрява външния вид на кожата, очите и венците. В допълнение, служи като естествено средство за избелване на зъбите.\n5. Предотвратява дехидратация\nВсеки знае, че консумацията на зеленчуци, които съдържат голямо количество вода, предпазва от дехидратация. Примери за хранителни продукти с високо водно съдържание са краставиците (98%) и целината (95%).\n6. Подобрява работата на храносмилателната система\nЦелината е богата на фибри. Естествените влакна и фитохимикалите стимулират стените на стомаха и тънките черва. Те подпомагат перисталтичния процес и по този начин предотвратяват констипация (запек).\n7. Намалява нивата на холестерол и кръвна захар\nИ накрая, но не на последно място, целината намалява нивата на кръвна захар и предпазва от високо кръвно налягане. Освен това насърчава мускулната релаксация, подобрявайки притока на калий и калций в клетките и извън тях.\nПреборете сухотата в устата с целина\nСварете си целина за лечение на шипове\nС 4 стръка целина на ден ще забравите за хипертонията\nНаправете си витаминозна охлаждаща напитка от краставица, целина, магданоз, кориандър и лимони\nХрупкаво пилешко със салата от целина\nЦелината - естествен афродизиак №1\nЦелината подобрява храносмилането и улеснява дефекацията


Признаци, които трябва да спрете да опитвате във връзка - Запознанства\nПризнаци, които трябва да спрете да опитвате във връзка\n7 знака, че връзката ви е обречена - съжалявам\nВръзките винаги са били и винаги ще бъдат много работа. Каквото и да е казвал социопатът на обществото, че любовта е трябвало да бъде забавна и вълнуваща през цялото време, е имало сериозно скъсване с реалността и не е направило нищо, за да помогне на любовния живот на всички нас. Реалността е, че колкото и да е страхотно нещо с някого, в крайна сметка ще ударите емоционална пречка и ще трябва да работите по-усилено в любовта от всичко друго. За някои двойки това им дава възможност да растат заедно. За други именно този груб пластир превръща влюбените във врагове.\nКато човек, който наскоро е претърпял раздяла, аз се смятам за експерт, който се опитва прекалено трудно да поправи връзка, която е мъртва отдавна. Месеци наред издърпвах косата си, опитвайки се да разбера какво правя погрешно, вместо да осъзная, че може би не е това, което върша погрешно, но може би беше колко грешим един за друг. Съставих списък от 7 знака, които трябва да спрете да се опитвате да спасите пропаднала връзка. Не губете времето си за някой, който не иска да отговаря на вашите усилия.\nТе са студени за вас\nИ повече, отколкото по строго емоционален или физически начин. Ако вашият значителен човек е започнал буквално да ви дава бузата, когато отидете да ги целунете, вместо поне да се опитвате да бъдете нежен, писането е на стената. Ако сте по-склонни да ги петите след среща, вместо да ги държите за ръка, считайте връзката за завършена. Разбира се, има моменти, когато двойките имат възходи и падения, що се отнася до това колко физически са, но ако са да се отнасяш с теб като с приятел защото това е всичко, което те искат да бъдат за вас.\nСпират да говорят за бъдещето\nАз и бившият ми имахме планове. Момче, имахме ли планове. Знаете ли, докато не го направихме. Сякаш за една нощ той спря да може да използва фразата ние в изречение, без да изглежда, че е на път да повърне. Докато веднъж бяхме планирали да пътуваме заедно до Европа, изминаха солидни няколко месеца, откакто бях чул тези думи да излизат от устата му. Знаех, когато той спря да ме разпитва за почивката, която предстоехме това лято, че сме в неспокойни води. Ако вашите други значими спрат да говорят за бъдеще с вас, това е така, защото те са спрели да виждат такова.\nТе правят много планове без вас\nАко вашият значителен друг винаги се е уверявал, че сте били включени във всеки план, който са направили, а след това изведнъж ви разказват за планове, които имат, които не ви включват, добре е да се почувствате застрашени. Истината е, че тази радикална промяна в начина, по който те виждат групата си приятели и как те гледат на вас, е знак, че е време да хвърлите кърпата.


БНП Париба Лични Финанси, клон България :: Как да изберем ски и екипировка за първи път?\nПубликувано на 22 ноември 2016 от Катя Делипавлова\nЕто какво трябва да знаеш, за да купиш точно това, което е нужно на един начинаещ скиор:\nСки стилът е от значение.\nИма голяма разлика между ските за писта и за така нареченото „свободно каране“ извън пистите. Отделно има ски за акробатични изпълнения и за бягане.\nТака че, е добре внимателно да прецениш къде най-често ще използваш новата си придобивка. Ако имаш съмнения, най-добре е да се допиташ до опитни скиори или да потърсиш съвети в интернет форумите.\nДължината, ширината, анатомичните детайли при ските.\nНа първо място има значение дали купуваш мъжки, дамски или детски ски. И това не се определя само от дължината или ширината на ските. Има различни анатомични детайли, които са съобразени с характеристиките на тялото. Предлагат се и „унисекс“ ски, но те съветваме да ги избягваш – те са като всесезонните гуми на колата – ни за лято, ни за зима.\nВажна е и твърдостта на ските.\nМогат да са меки, средно твърди или много твърди.\nПървите са за начинаещи скиори, вторите – за по-опитни, а третите са за професионалисти. Ако не си супер опитен скиор, не купувай твърди ски – с тях се завива по-трудно и контролът им изисква повече умения, тъй като развиват по-висока скорост. Отделен въпрос е, че те са за перфектно обработени писти, като за състезания от световната купа.\nНе прави компромис с автоматите и щеките.\nИма хора, които дават много пари за ски, а пестят от автомати. Това не е много разумно, тъй като автоматът е толкова важен, колкото са и „дъските“. Не забравяй, че той те държи към спортния уред. Така че, внимателно избирай, когато купуваш.\nСъщото важи и за щеките. Те помагат за завиване, спиране и баланса по време на каране. А и съвсем не е приятно, ако в средата на спускане, щеката се огъне или счупи.\nКак да избереш марка?\nРазбира се, най-важният фактор е бюджетът, с който разполагаш.\nИма изгодни предложения за до 500 лева и доста скъпи премиум модели, при които цената е над 1 000 лева.\nСъветваме те да избираш според това колко често ще караш. Няма смисъл да даваш много пари за 2-3 уикенда годишно. Виж, ако ще караш всяка събота и неделя и ходиш на дълги ски ваканции, инвестицията си заслужава.\nАко не си професионалист, най-добре е да избереш среден клас ски. Можеш да намериш много добре предложения за 600-700 лева с автоматите и щеките, което е добра цена за качествен продукт, който не се сменя много често, а ще ползваш поне 10-15 години. Още по-хубаво е, че можеш да ги купиш на изплащане от нашите партньори.\nИ така след като вече имаш, ски, ти предлагаме да видиш кои са топ дестинациите за ски ваканция в Европа.


Плевен За Плевен – Роси Денчева с трофей от Европейската зимна купа в Русия\nНачало » Новини » Роси Денчева с трофей от Европейската зимна купа в Русия\n29.01.2018 8:22Коментарите са изключени за Роси Денчева с трофей от Европейската зимна купа в Русия\nБългария спечели второ място на Европейската зимна купа за момичета до 12 годишна възраст в Ханти-Мансийск (Русия). Нашите момичета си осигуриха класиране за финалите на Европейската зимна купа в Съндерланд (Англия) през месец февруари.\nВчера те отстъпиха драматично с 1:2 победи на домакините от Русия. В първата среща Каталина Петрова ТК „15:40“, гр.София загуби от Анастасия Яченко. След това Държавната шампионка в зала Росица Денчева ТК „Плевен 90“ изравни резултата. Денчева се наложи със 7:5, 4:6, 6:3 над Дария Шадчиева в мач продължил 2 часа и 14 минути. Така Роси записа трета победа от три мача на сингъл.\nВ решителната среща на двойки Денчева и Петрова поведоха със сет, но загубиха със 7:6(4), 0:6, 3:10 от Яченко и Поздниакова.\n„Като цяло съм доволен от представянето. Главната цел е изпълнена, а тя беше участие на финалите след две седмици в Англия. Малко не ни достигна да се поздравим с успех над много силния тим на Русия. Оптимист съм, защото знам над какво трябва да работим в бъдеще. Придобитият опит тук ме мотивира да работим още по-добре. Разбира се има и нотка горчилка, защото останахме на крачка от първото място, но това е спорта. Именно за това тениса е интересен, един път си шампион, друг път не си. И при професионалистите е така. Именно за това обичам този спорт и работата си“, коментира Даниел Ангелов – капитан на България.\nПри момичетата до 12 години България е представена от Росица Денчева ТК „Плевен 90“, Никол Николова ТК „Испано“, гр.Варна и Каталина Петрова ТК „15:40“, гр.София с капитан Даниел Ангелов. Освен България участваха още отборите на Кипър, Грузия, Холандия, Русия и Турция.\n#тагове: Росица Денчева русия тенис турнир


Jasmine Wimmer - НАЙ-НИСКИ ЦЕНИ от agoda.com\nErlenweg 360, Niederau, Вилдшоенау, Австрия, 6314 - Покажи на картата\nПовече за Jasmine Wimmer\nИдеален за развлечения и отдих, Jasmine Wimmer се намира в Niederau, който е един от районите на Ниедерау. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nСъоръженията и услугите предлагани в Jasmine Wimmer гарантират Вашия приятен престой. Докато са отседнали в този чудесен хотел, гостите могат да се насладят на семейна стая.\nКато допълнение всяка хотелска стая предлага широка гама от удобства. Много от стаите са с отопление, телевизор, сателитна/кабелна телевизия, кухненски бокс, хладилник, за да удовлетворят и най-изискания вкус. Хотелът предлага прекрасни развлекателни съоръжения, такива като каране на ски, които ще направят престоя ви незабравим. Jasmine Wimmer е идеално място за туристи, търсещи чар, комфорт и удобство в Ниедерау.


Изчезна след интервю за САЩ - 24chasa.bg\nИзчезна след интервю за САЩ\n17.05.2010 19:25; Янета Димитрова, Невелин Ганчев, Ива Григорова\nНад 3 часа Евгени напразно чакал приятеля си от детинство Петър да излезе от американското посолство (на снимката).\nБащата Владимир не вярва, че някой би посегнал на сина му. СНИМКИ: СВЕТОСЛАВ ИВАНОВ, ГЕРГАНА ВУТОВА И АРХИВ\nПетър (вляво) често си ходел в Попово и не пропускал да се обажда на родителите си, докато е в София. Над 3 часа Евгени (вдясно) напразно чакал приятеля си от детинство Петър да излезе от американското посолство.\n6-и ден полиция и близки издирват студента Петър Владимиров от Попово, който изчезна без следа малко след като излезе от посолството на САЩ, където бе на интервю за виза.\nСледите на Петър се губят след излизането му от посолството на САЩ, където в сряда в 13 ч е бил на интервю за издаване на виза за студентска бригада. На 21 май е бил полетът му до Щатите, където е имал 6-месечен договор за работа в Южна Каролина. Щял да бъде с група млади хора, част от които вече са били на такава бригада.\nРаботодателят го одобрил, всички документи били подготвени, дори билетът за самолета бил купен. Оставала само визата, разказва майката на Петър Мая.\nДен преди изчезването Петър тръгва от Попово за София. В столицата отива в общежитието на Техническия университет, за да предаде ключовете от стаята си. Той е студент първи курс по специалността "Комуникационни техники и технологии".\nНе е останал да спи в общежитието, защото е имал предварителна уговорка с приятеля си от детинство Евгени Димов. Той и приятелката му последни са видели Петър в деня на изчезването му.\nДвамата изпратили Петър до посолството и решили да пият кафе, докато го изчакат да излезе. Преди Петър да влезе към 13,05 обаче, станало ясно, че си е забравил мобилния телефон в колата на Евгени. Тогава приятелката на Евгени дала на Петър своя телефон и се разделили.\nУговорихме се да се чакаме пред посолството и той да ни звънне, когато излезе, разказа Евгени. После смятали да хапнат някъде, а след това да отидат в дома на Евгении. Той предложил на Петър, ако не пътува същия ден за Попово, да преспи у тях.\nНе е конфликтен, каза за приятеля си Евгени. Двамата са учили заедно от 1-и до 12 -и клас в Попово и запазили приятелството си, макар сега да учат в различни учебни заведения.\nСрещали се често в София. Евгени, който учи в Софийския университет, познавал съквартиранта на Петър, виждал е и някои от новите му колеги. Не е чувал Петър да има приятелка.\nЕвгени няма обяснение какво може да се е случило с Петър. Той и приятелката му го чакали до 17 ч пред посолството. Първоначално не се усъмнили, че се бави, тъй като отвътре излизали още кандидати за визи. После обикаляли да го търсят из Лозенец, но от приятеля им нямало следа, а телефонът му бил изключен.\nОт посолството на САЩ вчера отказаха да потвърдят дали Петър е бил там на интервю. Заявиха само, че са уведомени за ситуацията и поддържат връзка с родителите.\nВ същото време братът на Петър Димитър звънял на телефона му към 14-14,30 ч, но никой не вдигал телефона. А и близките на изчезналото момче не знаели, че не е у него. Опитите на родителите да се свържат с детето си не дали резултат. Звънели и на Евгени, който също не отговарял.\nТаткото Владимир Йорданов отишъл да го чака на гарата в Попово в 2,30 ч през нощта, защото решили, че си е тръгнал. Семейството живее в близкото до града село Кардам. Петър обаче не слязъл от влака.\nТогава вече родителите успели да се свържат с Евгени. Той също смятал, че приятелят му си е тръгнал за Попово. На 13 май, четвъртък, Евгени отишъл в полицията в София и подал молбата за издирване.\nПетър не е от богато семейство. Това е и причината за решението му да отиде на студентска бригада в Южна Каролина, където щял да работи като сервитьор, обясни брат му Димитър.\nДвамата имат и сестра Невяна. Семейството живее в с. Кардам от много години. Когато се преместили от Попово там, Петър бил втори клас.\nЗавършил Първа гимназия в Попово с отличен успех и бил блестящ математик. След това кандидатствал в Академията на МВР в София и го приели веднага - резултатът от изпитите му бил сред 10-те най-добри.\nПетър учил 2 г. в пожарникарския факултет в столицата, но не му било по сърце и прекъснал. После кандидатствал в Техническия университет в София, приели го, а и това било голямото му желание.\n"Едва устискахме първия семестър и той се прибра в Кардам", казва Мая. Не им стигали парите. Бащата на Петър изкарвал прехраната си в строителството, но сега нямало работа. Майката Мая също е безработна и Петър решил да пробва със студентска бригада в чужбина. Сам се подготвил с английския.\nВъв фаталния ден всъщност Петър не получил виза за САЩ, не бил одобрен. По-късно близките му разбрали, че причината е заради двата невзети изпита от първия семестър.\n"Първо си помислихме, че е бил разочарован от отказаната виза, но после решихме, че това не е повод да не се върне вкъщи. След това се сетихме, че нямаше как да не се обади на приятеля си и на нас, за да ни каже какво е станало. Имахме прекрасна комуникация. Той споделяше всичко с нас. Бедни хора сме. Ако са го отвлекли, трябва да са го сбъркали с някого, защото няма как да е за пари", плаче Мая.\nБрат му Димитър изключва Петър да е бил в лоша компания. Той не пиел, нито пушел. Като се захванел с нещо, не се отказвал, докато не го доведе до успешен край. Сега близките чакат да бъде засечен телефонът на приятелката на Евгени, който е бил в Петър.\n"Ако трябва и Цветан Цветанов ще търсим, само да се направи каквото може, защото просто е страшно. Съпругът ми обиколи района около посолството, болниците, полицията и къде ли не. Нищо. Не е напускал и страната", казва покрусената майка.\nВладимир Йорданов, баща на момчето: Може да са го объркали с някого\nБащата на изчезналия Петър Димитров дойде около 15,30 ч в столичното 4-о РУ. Владимир Йорданов недоумява как може 22-годишно момче да е в неизвестност от 6 дни и да няма никаква следа от него. Бащата казва, че синът му не е бил в конфликт с никого. "Жена ми пие хапчета. Петър не би посегнал на живота си. Той е по-стабилен и рационален от мен", проплаква Владимир. Той си тръгна малко след 17 ч с надеждата, че ще открие сина си. Вчера и в социалната мрежа фейсбук бяха разпространени актуални снимки на изчезналото момче.\n- Г-н Йорданов, кога разбрахте, че синът ви е изчезнал?\n- На 12 май на обяд. Приятелят му Евгени последен го е видял, закарал го е до посолството. Оставил го е там около 13 ч с уговорка в 14 ч да го вземе, защото там не може да се паркира. Дошли са и са го чакали до 17 ч. Нито се е появил, нито се е обадил оттогава.\n- С какво се занимава синът ви?\n- Студент е в 1 курс на Техническия университет, специалност "автоматика". Преди това 2 г. учеше в Академията на МВР, беше отличник.\nНе знам защо се отказа. Приеха го с много високи оценки. Аз съм обикновен работник, не съм го притискал да учи там. Сега живее на общежитие. До Нова година беше в София. Платихме семестъра, за да изкара годината. Иначе беше решил да учи английски, за да иде на бригада.\n- Имаше ли приятелка? А проблеми с някого?\n- Не знам да е имал. Не е конфликтен, не пие, не съм чул да се е карал с някого.\n- Много ли искаше да замине за Америка?\n- Аз нямам финанси, за да го издържам напълно. Наскоро останах и без работа. Той изяви желание - за да изкара пари, за да учи. Възпитал съм децата си да са самостоятелни.\n- Как е минало интервюто в американското посолство?\n- Казаха ми, че нещо в оценките му не било в ред и затова не е получил виза. Влязъл е, изключил си е телефона. Тръгнал си е малко преди 14 ч, взел е джиесема. Камерите са го заснели как тръгва към светофара и оттогава телефонът не е включван и никой не го е виждал. Вероятно с Евгени са се разминали за 1-2 минути.\n- Синът ви боледува ли от нещо?\n- Напълно здрав е физически и психически.\n- Как е бил облечен?\n- С бели маратонки, светли дънки и оранжево-керемидена раирана тениска. Висок е 180 см. Може би е бил с чанта с документи за визата. Не е имал ценности или много пари в себе си.\n- Говорихте ли със съквартирантите му?\n- Да, и те не са го виждали. Извадил си е магнитна карта за общежитието, домакинката каза, че се е държал и е изглеждал нормално.\n- Често ли се чувахте?\n- Комуникирали сме всеки ден, в който не е бил вкъщи. От 6 дена съм прехвърлил всичко, което може да се случи и нямам логично обяснение какво може да е станало. Не виждам причина някой да се заяде с него или да му причини нещо лошо. Може да са го объркали с някого.\n- Ако някой го е видял, нека се обади. Пред посолството обикновено има много хора. Ако на някого нещо му е направило впечатление, да сигнализира. Не разбирам как Петър може да изчезне в центъра на голям град посред бял ден.\n- Написах на полицаите всичко, за което можах да се сетя. Имало горичка до посолството, ще идем да огледаме там.\nЯсновидка: Трима са замесени\nВ отчаянието си родителите на Петър потърсили врачки да им кажат какво е станало със сина им.\nЕдната казала, че Петър е отвлечен по погрешка. Друга, която говорела с мъртвите, ги изумила с информацията си. Според нея трима души били намесени в историята.\n"Това е вид престъпление. От 2-3 седмици до месец въпросът ще се разреши. Петър ще бъде освободен", пише в листите на ясновидката, които майката на Петър показва с треперещи пръсти. (24часа)


Пътуванията с електрическите скутери през уикенда на 18 и 19 септември ще подкрепят работата на Заедно в час\nЗа трета поредна година BRUM посреща 15 септември с кауза за българското образование. В уикенда след откриването на новата учебна година всички, които изберат да ползват електрическите скутери за градско пътуване ще подкрепят и работата на Заедно в час. 50% от цената на пътуването ще бъде дарена на организацията.\n“Щастливи сме, че превръщаме инициативата за благотворително каране на скутери с BRUM в традиция. Партньорството ни е пример, че всяка компания може да намери начин да допринася за бъдещето на учениците и да добавя към своя бизнес модел кауза за цялото общество.”, споделя Ния Янакиева от екит “Развитие и фондонабиране” на “Заедно в час”.\nСкутерите за споделено пътуване BRUM използват платформата на компания Bird. Всички желаещи да се включат в благотворителното каране на скутери трябва да изтеглят едноименното приложение на телефона си, през което става наемането и плащането за услугата. През приложението могат да бъдат открити и местоположенията на самите скутери в града.\nСлед като вече имате приложението потърсете на 18 и 19 септември най-близкия скутер и се насладете на градското пътуване, докато подкрепяте “Заедно в час”.\nПовече за е-скутерите BRUM може да научите тук.\nПодкрепете работата на “Заедно в час” и с дарение тук или научете как можете да се предизвикате и празнувате с кауза “Заедно в час”.\nЕтикет:BRUM, подкрепете ни, скутери


Какво оборудване да набавим за модерна кухня\nЖената в кухнята е като „царица на трон“. Тя казва, че домакинските уреди трябва да изберат мъжа, но това е грешно, защото кухнята е зона за женско творчество, а вероятно и личния живот. Ето защо, след като жената има право да избере домакински уреди, според предпочитанията си.\nЗа приятни находки в кухнята на бъдещето, трябва първоначално да помислите за дизайна на кухня. Там има ежедневни неща, които в много отношения следва да допълнят или да се внедрят в интериора на кухнята, например, вградена фурна.\nПредвидете едно голямо почистване от тук: http://obshtini.com/tavani-mazeta-sofia/;\nПланирайте извозване с товарен камион за всички стари мебели и оборудване: http://hamalski.com/prevoz-na-mebeli-i-bitova-tehnika/;\nОрганизирайте реда в дома по следната схема:\nОсновното нещо, което ви остава са вашите финансови възможности. Кухненските уреди могат да бъдат избрани по всяко време, дори онлайн, където цените са много по-ниски, отколкото на пазара!\nПървият е хладилник – в него може да поместите продукти за консумация за дълго време. Изборът на хладилника може да се извършва по определени критерии:\nЦенова категория (среден сегмент);\nпроизводителя, популярността на която съответства обратната връзка с клиентите по отношение на качеството на продуктите;\nХладилна функционалност, брой камери, вътрешният обем и др.\nСпоред описаните по-горе категории хладилника, ще съхраняват продуктите в на второ място ще прави и замразяване.\nВторо място заема печката с керамични плочки. Видовете плочи са малко объркващи, затова нека започнем с най-простите неща. Плочките могат да бъдат от конвенционални, стандартни повърхности или построени. В зависимост от това какъв вид "гориво" използвате, било то газ или електричество, изберете най-подходящия. И, разбира се, фурна. Тя също е съставна част на плочата. Разбира се, първият вариант е по-икономичен. Повърхността на плочата също е разделена на подвидове: дву-, три-, четири-горелка. Там вече е въпрос на вкус.\nТрето място се пада на потребителската електроника! Това е микровълнова, основна функция е наличието на храна и загряваща решетката, както и функция размразяване на храна.\nЗа добро утро трябва да имате кафемашина. Утрото и добрия старт на деня започват с чаша ароматно кафе.\nСъвременната интерпретация на кафе-машината може да се раздели на класическата (използва прясно смляно кафе) и новите (кафе на капсули).\nВсички тези уреди в кухнята ще ви спестят време, скорост при готвене и вкусни ястия!\nMore in this category: « Много полезни статии за вашия дом Снабдете се с части за трактор »\n© 2018 Flsh памети - Полезна информация на тема карти с памет.


Владимир Путин разби американците: Руско космическо "око" непрекъснато наблюдава САЩ! Готово е да спре...! - Истината - Новинарският портал\nНачало > Свят > Владимир Путин разби американците: Руско космическо „око“ непрекъснато наблюдава САЩ! Готово е да спре…!\n05.06.2020 1727Leave a Comment on Владимир Путин разби американците: Руско космическо „око“ непрекъснато наблюдава САЩ! Готово е да спре…!\nПреди няколко дни САЩ напуснаха едностранно договора с Русия, наречен „Открито небе“, който даваше възможност на всяка от двете страни да лети над територията на другата, и със специални самолети да проверява активностите във военната област.\nИ може би точно заради това, Владимир Путин много елегантно, чрез публикация в най-старата и уважавана руска информационна агенция ТАСС, предупреди американския елит, че излизането от договора няма да им даде никакво предимство при опит за нападение над Руската федерация.\nВ публикацията, ТАСС открехва малко завесата, като информира Вашингтон и света, че Русия вече има нова ултрамодерна система за ранно откриване на евентуален ракетен удар, както и за обезвреждане на ядрените ракети, включени в удара.\nВ края на 2015 г. в орбита бе изстрелян последният спътник Cosmos-2510, който завърши новата модернизирана, единната космическа система „Tундра“, която сега извършва предупрежденията за ракетни атаки. В резултат на това, РФ ще може да открива още при изстрелването, различните видове ракети, включително и опитни образци на ракети, както от водите на Световния океан, така и от териториите на всички страни, които извършват такива опити, във всеки регион на света.\nВ състава на новата система се включват космически апарати от най-ново поколение, както и модернизирани командни пунктове, които осигуряват управлението на орбиталната групировка, а също приемане и обработка на специална информация в автоматичен режим.\nСегментът, който предупреждава за ракетна атака се състои от два ешелона: наземен, състоящ се от разгърната мрежа радиолокационни станции от най-новия тип „Воронеж“, и космически, който включва десет спътника „Тундра“. Задачите на системата са да открие и обезвреди възможно най-бързо, всички различни видове ракети, които заплашват територията на Русия или на нейните съюзници.\nНещо повече. Новата система ще открива всякакви балистични, крилати, хиперзвукови, космически и аеродинамични обекти на разстояние до 10 000километра. И ще поставя под контрол до 500 такива обекта едновременно.\nВ резултат, руските военни ще могат да виждат всичко, което става във въздуха и в Космоса, почти по протежение на цялото земно кълбо.\nКоето означава, че САЩ и техните съюзници вече няма да могат да направят нищо без знанието и одобрението на руското министерство на отбраната.\nИ това не е всичко. Новата система ще осъществява непрекъснат контрол и на околоземното пространство. Откриваните обекти, там или някъде другаде, ще бъдат докладвани на главния компютър, който ще решава какво да прави с тях. Програмата му позволява както да реагира мигновено, така и да подава информация за необходимите действия на ръководствата на армията и държавата.\nКазано на обикновен език, това означава, че няколкото суперкомпютри, които контролират системата, ще могат да вземат решения и да провеждат съответните действия, дори да няма човек, който да подаде команда и да каже какво да се прави.\nЕто такова земно и космическо „чудо“ очаква САЩ, ако решат да опитат нападение или нещо друго по територията на Руската федерация и нейните съюзници.\nTagged "Воронеж" "Тундра" владимир путин нова система за ранно предупреждение сащ суперкомпютри


Хотел Старата върба - Медвен\nМедвен, 1, ул. инж. Васил Б...\nКъщата при Старата върба изключително успешно съчетава старинния дух на Медвен с всички съвременни удобства. Запазена е и автентичната старинна фасада на къщата, както и вътрешното разположение на стаите. Hа горния етаж са две стилно обзаведени стаи с по две легла и възможност за допълнително. На разположение на гостите е и механа с модерно оборудвана кухня и камина, както и барбекю на двора. Всяка стая се отоплява с локално парно и разполага със самостоятелен санитарен възел.\nМедвен е живописно село, едно от малкото толкова грижовно запазени автентични селища в България от епохата на Възраждането, скътано в южните склонове на Стара планина, близо до възрожденския град Котел(на 13 км), съхранил традициите на местните занаяти, както и автентичното селище Жеравна(на 14 км), известно със старинната си архитектура и многобройни исторически музеи и църкви.\nСелцето е запазило автентичния си възрожденски облик и не е голямо само около 300 къщи. От тях 104 са обявени за паметници на културата, като голяма част са строени преди повече от 150 години и са изумително добре запазени. През зимата в Медвен живеят около стотина души, а през лятото не повече от 250 човека.\nПокрай Медвен тече живописната река Медвенска. Тя извира на 11 км от селото и е известна с приказните водопади Синия вир и Скоковете. В землището на Медвенския балкан има красиви скални пещери Ледницата и Царевец. Там се намира и природен резерват за диви животни.\nМедвен е родното място на Захари Стоянов, тук се намира и родната му къща, която е запазена в първоначалния си автентичен стил и е устроена като музей. На мегдана се издига паметник на писателя.


Лифтинг масаж на лице, шия и деколте, плюс серум с Anti-age ефект на лице | Ofertite.BG София\nЛифтинг масаж на лице, шия и деколте, плюс серум с Anti-age ефект на лице, от Козметик Лорита Костова\nПодари си професионална грижа за деликатната кожа на лицето - с висок клас козметика! Радвай се на гладка и сияйна кожа, с магията на златния прашец и предложението на Козметик Лорита Костова!\nЛифтинг масаж на лице, шия и деколте, плюс ултразвуково въвеждане на серум с Anti-age ефект, лифтинг маска и финален продукт на лице\t 19.90 лв вместо 40 лв Грабни\n• Прилагане на мануален лифтинг масаж на лице, шия и деколте, който предотвратява отпускането на мускулите на лицето и задържа стегнат профила до много напреднала възраст. Редовното моделиране на лицето предотвратява образуването на двойна брадичка и дълбоки бръчки. Стимулира мускулите около очите и устата, между веждите. Моделира профила на скулите, възпрепятства натрупване на подкожна мастна тъкан в зоната на долната челюст. Подобрява кръвоснабдяването. Кожата става свежа, тонизирана и по младежки розовееща. Предотвратява промяната на по-фините мускулни групи, които предизвикват измененение във формата на устните и увисване на ъгълчетата на устните;\n• Нанасяне на Anti-age, стягаща маска със златен прашец на лице. Бори се с признаците на умора, има моментално стягащо действие. Възстановява кожата в дълбочина и ѝ осигурява блясък;\nПроцедурата се извършва с висок клас козметика Alissa Brontë и е с обща продължителност 60 минути.\nКлиентите се обслужват в стерилна среда, съобразена с абсолютно всички санитарно-хигиенни изисквания. Работи се с маска. Проветрява се след всеки клиент, предвижда се интервал между клиентите, с цел дезинфекция. Задължително е всеки клиент да бъде също с маска.\nКозметик Лорита Костова работи в Салон Неви, който се намира в сърцето на София. Тук може да получите квалифицирано професионално обслужване и висококачествени козметични процедури, приятна обстановка и приветлива атмосфера!\nТук красотата царува. Това е място, в което ще се почувствате истински специални и обгрижени! В салона се работи само с качествена луксозна козметика - Purles и Alissi Bronte. Козметиката на Аlissi Bronte е сертифицирана с 10 европейски сертификата за качество и всеки продукт се продава с паспорт.\nОфертата е осигурена от СПА ВИЗАЖ ЛН ЕООД, ЕИК: 201633078, и е със срок за закупуване на оферираните услуги/стоки от 11.05.20 до 09.06.20.


За името на подфорума! :: BG-Mamma\n> За името на подфорума!\nЗа името на подфорума!\n1 309 прегледа 34 отговора Още\n1-14 от 34 отговора\tЗа името на подфорума!\nПазарджикМнения: 1 029\tDanidan\tЗа името на подфорума!\t♥0\nпт, 05 май 2006, 15:18\tВдъхновена от новите идеи тази седмица ми хрумна идеята и за смяна на името на подфорума.Аз мисля, че няма нищо лошо да влизаш на няколко места-форуми и подфоруми, защото това е полезно на всички.За мен това е най-добрият вариянт и въобще не деля форумите.Но наистина, както сподели Светли-тук се обсъждат повече проблеми, свързани със забременяването и като че ли затова повечето момичета, които имат проблеми с износването, не влизат.Всъщност подфорумът е и за двете групи.Предлагам да сменим името например с"Проблемно забременяване и проблемно износване"или нещо такова. Модераторките предложиха да пуснем темата, за да се избере име, най- подходящо и обхващащо не само проблемите по забременяването, но и проблемите при износването.Давайте други предложения!!! Цитирай\tRe: За името на подфорума!\nСофияМнения: 2 120\tДара\tRe: За името на подфорума!\t♥0\nпт, 05 май 2006, 15:23\t#1\nДанидан, твоето предложение ми се вижда добро.А може и `Проблемно забременяване, задържане, износване на бебето`.Извинявайте, но мен, защото задържането ме интересува, и май клоня в тази посока. Цитирай\tRe: За името на подфорума!\nПазарджикМнения: 1 029\tDanidan\tRe: За името на подфорума!\t♥0\nпт, 05 май 2006, 15:26\t#2\nИли "Проблеми при забременяването и задържането" ,"Проблеми преди, по-време на и след забременяването" Цитирай\tRe: За името на подфорума!\nГост\tRe: За името на подфорума!\t♥0\nпт, 05 май 2006, 15:30\t#3\nЦитат на: danidan в пт, 05 май 2006, 15:26Или "Проблеми при забременяването и задържането" ,"Проблеми преди, по-време на и след забременяването"Може и Проблемно забременяване и износване Цитирай\tRe: За името на подфорума!\nПловдивМнения: 8 383\tCafé del Mar\tRe: За името на подфорума!\t♥0\nпт, 05 май 2006, 15:33\t#4\nЦитат на: Тиквичка в пт, 05 май 2006, 15:30 Проблемно забременяване и износванеХаресва ми това Цитирай\tRe: За името на подфорума!\nСофияМнения: 3 378\tГризката\tRe: За името на подфорума!\t♥0\nпт, 05 май 2006, 15:41\t#5\nЦитат на: Тиквичка в пт, 05 май 2006, 15:30Може и Проблемно забременяване и износванеЧудесно предложение, аз съм ЗА Иначе, шеговито бих ви предложила да го кръстим "Проблемно Искам бебе" - да се знае, че е като онзи другия, и че и проблемните всъщност искаме бебе Цитирай\tRe: За името на подфорума!\nпт, 05 май 2006, 15:44\t#6\nХихи, готино е, Гриз! Не звучи толкова сериозно, а някак разтоварващо.хихиА анкета ще правим ли? Цитирай\tRe: За името на подфорума!\nпт, 05 май 2006, 15:45\t#7\nАбе, защо се занимавате с формални и самоцелни неща? И откъде въобще тръгна тази кампания да се сменя името на подфорума? Под "Проблемно забременяване" много ясно е казано, че това е подфорум за: "обсъждане на проблемите при зачеване и износване на бременност, обмяна на опит, информация и съвети за профилактика и преодоляване на стерилитета". Какво неясно има тук. Това включва целия процес от началото - зачеването, до края - успешното износване. Също толкова ясно е дефинирано и съдържанието на "Искам бебе". Да не разваляме нещо, което вече работи добре. Колкото до момичетата, които не намират тук своите проблеми, много е просто - пускат си тема (Извънматочно забременяване или каквото там ги интересува) в "Проблемно забременяване" и посестримите им по съдба ще се включат да обсъждат. Това е повече от сигурно. Аз от няколко месеца влизам да чета, но от самото начало ми стана ясна границата между двата подфорума; сигурно така е и с други момичета. И не съм останала с впечатлението, че "Проблемно забременяване" е повече за инсеминации и инвитро. Може би повече такива момичета пишат там и вече са си заформили теми. Но същото могат да сторят и момичетата с темите "Извънматочно забременяване", "Спонтанен аборт", а ако се прегледа назад във форума, ще се окаже, че вече има подобни пускани теми. В подфорума "Родители, претърпели загуба" май се обсъжда повече емоционалната страна при спонтанните аборти. И честно казано, поне аз не мисля, че мястото на темата за спонтанните аборти е точно там. Може да се спори доколко например шест седмици бременност те правят родител. Родител на какво? Преживяла съм го два пъти, но не се смятам за родител все още. Това е доста идеализирана представа на нещата. Така че, момичета, дерзайте: отваряйте си нови теми по вашия проблем и други ще се включат да обсъждат и няма да се чувствате изолирани. Но мисля, че сега нещата са ясни и да не разваляме нещо, което вече работи добре!!! Успех на всички! « Последна редакция: пт, 05 май 2006, 19:33 от Emmona »\tЦитирай\tRe: За името на подфорума!\nВ красивите ми сбъднати мечти!Мнения: 160\tMAPTA\tRe: За името на подфорума!\t♥0\nпт, 05 май 2006, 15:48\t#8\nИ аз съм за Проблемно забременяване и износване Цитирай\tRe: За името на подфорума!\nпт, 05 май 2006, 15:54\t#9\nEmmona, съгласна съм.Обаче ние просто си обсъждаме.Аз също мисля, че в "Родители, преживели загуба" трябва да се пише само от родители, станали такива и че тук е по-подходящо да се обсъждат аборти в по-ранни седмици, например.Но всеки си решава сам.Ще направим една анкета, предполагам и ще реши мнозинството-иска ли, неиска ли и с какво име, ако иска. Цитирай\tRe: За името на подфорума!\nВарнаМнения: 3 027\tsvetli\tПотребител\tRe: За името на подфорума!\t♥0\nпт, 05 май 2006, 16:04\t#10\nЦитат на: Emmona в пт, 05 май 2006, 15:45Абе, защо се занимавате с формални и самоцелни неща? И откъде въобще тръгна тази кампания да се сменя името на подфорума? Под "Проблемно забременяване" много ясно е казано, че това е подфорум за: "обсъждане на проблемите при зачеване и износване на бременност, обмяна на опит, информация и съвети за профилактика и преодоляване на стерилитета". Какво неясно има тук. Това включва целия процес от началото - зачеването, до края - успешното износване. Също толкова ясно е дефинирано и съдържанието на "Искам бебе". Да не разваляме нещо, което вече работи добре. Колкото до момичетата, които не намират тук своите проблеми, много е просто - пускат си тема (Извънматочно забременяване или каквото там ги интересува) в "Проблемно забременяване" и посестримите им по съдба ще се включат да обсъждат. Това е повече от сигурно. Емона, за твое сведение това поянсяване на подфорума в заглавието е променено едва от тези дни, преди не пишеше така. И защо това да е самоцелно И да, наистина има стари теми за извънматочната, но аз повдигнах въпроса за закована тема, в която нов потребител или нов потърпевш може да намери систематизирана информация, линкове, истории и т.н. Вече я има. Досега закованите теми бяха само на тема проблемно забременяване и това отказваше другите да пишат тук.По въпроса със заглавието, аз съм за "Проблемно Искам Бебе" И без това този форум е ужасно сериозен, често и раздразнителен, дано това внесе малко свежест Цитирай\tRe: За името на подфорума!\nСофияМнения: 1 321\tМомиче\tRe: За името на подфорума!\t♥0\nпт, 05 май 2006, 16:12\t#11\nМисля, че както и да се казва този подфорум това нито ще ни отпуши тръбите, нито ще ни повиши прогестерона, нито ще подобри спермограмите на мъжете ни. Нито ще ни позволи по-лесно да си износваме бебетата. Искам да кажа, че името просто няма никакво значение. Важни са информацията, която се намира в този подфорум, мненията на момичетата, които пишат, готовността на всички, които знаят и имат опит, да подадат ръка. Предложението на Гризката /"Проблемно искам бебе"/ ми допада, ако изобщо има нужда да се сменя името, защото ще говори за нашите проблеми със закачка, което пък сигурно ще престраши много момичета да започнат да пишат при нас. Ние очевидно не хапем, така както и си мисля, че всички въпроси, свързани с проблемното забременяване и износване могат да бъдат задавани и, който знае нещо или има нужния опит да споделя. Вярно е, че границата между двата форума е много тънка, но всеки, който е честен пред себе си и не се страхува да си признае, че има някакъв проблем сам намира форума. Аз лично започнах да пиша в Проблемното в първият момент, в който в Искам бебе вече нямаше отговори на моите въпроси. Не ме е страх, не ме е срам да кажа, че нещо не е наред, даже съм обяснила на целия свят какво точно не е наред. Гордея се с това, че съм толкова силна, за да се справям, гордея се, че мъжът ми ме подкрепя във всяка една малка стъпчица по пътя към бебето. Не съм съгласна, че този форум е злъчен, или печален, или неоптимистичен. Вярно, има много болка в него понякога, но нима я няма в Искам бебе, когато чакащите са се разочаровали?! Даже оптимизмът, който звучи в постингите на "проблемните" момичетата, изправящи се за пореден път след отрицателния тест е достоен за възхищение. Не съм съгласна с лепенето на никакви етикети, на когото и да било от форумките, просто ни прочетете отново постингите и вижте колко радост и настроение блика от тях. Цитирай\tRe: За името на подфорума!\nпт, 05 май 2006, 16:18\t#12\nБез да се засягате, но съчетанието "Проблемно искам бебе" е най-абсурдното от смислова гледна точка съчетание, което съм срещала. Не може "проблемно" да искаш нещо. Дайте в същата редица да видим какво ще се получи: проблемно искам кола, проблемно искам мъж, проблемно искам къща. Излиза, че съм много проблемен или пък срещам проблеми. Казвам ви го, като професионалист, който 15 години се занимава с писане и на български език (без да се хваля, щото всичко лично се приема като хвалба). Всеки редактор ще ви го зачертае. Много кофти съчетание. Цитирай\tRe: За името на подфорума!\nпт, 05 май 2006, 16:21\t#13\nЕмона, остави сериозността на страна. Това е заглавие с намигване И да, проблемно си купих и къща, и кола, ама това не ми пречи да им се радвам Цитирай\tRe: За името на подфорума!\nСофияМнения: 7 094\tЛекси\tRe: За името на подфорума!\t♥0\nпт, 05 май 2006, 16:33\t#14\nИ на мен "Проблемно искам бебе" ми харесва. Много точно паказва каква е разликата м/у двата подфорума - "Искам бебе "и този, и наистина звучи с . Но и "Праоблемно забременяване и износване" е добро - точно описва естеството на форума. Цитирай\t0 Потребители и 1 Гост преглежда(т) тази тема.\nКакво да очаквам при консултация за проблем със забременяването 399 прегледа


След като филмът "Операция Арго", режисиран от Бен Афлек, на 44 години, се появи на екраните през 2012 г., той имаше кратка почивка в режисирането. Сега, обаче, Бен сериозно се замисля да се върне на стола на режисьора и вече обяви пускането на две ленти с имената "Нощен живот" и "Батман" за 2017-2018. Вчера стана известно, че това не е всичко и скоро ще работим по друг филм, в който Афлек няма да бъде само режисьор, но също така ще играе важна роля.\nДоговорът с "20th Century Fox" вече е подписан\nФилмовата компания "20th Century Fox", с която онзи ден подписа договор за разстрелване на детективска британска писателка Агата Кристи, леко отвори завесата над кой ще вземе участие в проекта. Така, както стана ясно, директорът ще бъде 44-годишната звезда на Холивуд, но продуцентите ще бъдат трима души: Мат Деймън, Дженифър Тод и отново Бен Афлек. Изпълнителен продуцент ще бъде James Pritchard, пра-внук на британската Агата Кристи, а жертвата, която ще бъде убита във филма, ще бъде изиграна от американската актриса Ким Катрал, известна на много от филма "Сексът и градът", и ролята на Саманта в нея.\n"Свидетел на прокуратурата" - детективски роман\nЗаписът на картината ще бъде много подобен на произведението, написано от автора. Основният герой ще бъде адвокатът Вилфрид Робъртс (Бен Афлек), който в съда ще представлява интересите на Леонард Вул. Човекът, за да се обогати, се ожени за богатата дама Емили Френска, която след смъртта си завещава на Вула цялото си състояние. Според сюжета Леонардо е женен, но крие статута си от Емили.\n"Свидетел на прокуратурата" вече е заснет\nПрез 1957 г., според този роман, вече е направена снимка. Тогава режисьорът беше легендарният Били Уайлдър. Благодарение на професионалната работа на режисьора и блестящата игра на Чарлс Лоутън и Марлен Дитрих, снимката беше представена за един Оскар в шест категории.\nБен Афлек коментира решението си за работа с пиесата "Прокуратурата", както следва:\n"Обичам този филм от Били Уайлдър, затова искам да направя роман на известния британец по свой начин. За мен това е голяма чест, истинско предизвикателство и голямо приключение. "\nМэтт Деймон Звезди: Мат Деймън , Ким Катрал , Бен Афлек ,\n← Бен Афлек и новата му приятелка\nБен Афлек и Линдзи Сукус живеят под един покрив →


Министър Вучков със статия в “Труд”: Изкушението “СРС” – между скандала и разума – Труд\nМинистър Вучков със статия в “Труд”: Изкушението “СРС” – между скандала и разума\n24.02.2015 • 13:20\nДразнещ парадокс „подскача“ из политическото пространство през година-две: скандалите на тема „СРС“ потапят в своето зловоние всяка смислена идея за реформа. Днес например влизат в сила промените в Закона за МВР. Те чертаят труден хоризонт за месеци напред: дълго отлагана (но необходима!) административна реформа, вливане на ГДБОП в МВР, неизбежни кадрови рокади. При това: на фона на орязани финанси. Придържам се към принципа за последователност и приемственост на реформите, съпроводен с по-малки ведомствени напрежения. Вярвам, че подвижните коалиционни пясъци, в които „стъпва“ управлението, са допълнителен аргумент за реформи, вместо алиби за крепеж на статукво. Но вместо за това, ще трябва да говорим за поредния СРС-скандал…\nДа, пороците, „надничащи“ от разработката „Червеи“, скандализират; а лицата, замислили и реализирали тази срамна конструкция, следва да понесат отговорност. Но отвъд конкретиката и неизбежните политически фалцети, нека се вгледаме в дълбочината на проблема, за да предприемем системни усилия за целенасочено и резултатно ползване на СРС, но само за легитимни цели.\nПърво, огромна е отговорността на заявителите на СРС (административни шефове в ДАНС и МВР, наблюдаващ прокурор, военно разузнаване и военна полиция, НРС…). Намирам за абсолютно недопустими свободните творчески интерпретации, потъващи в анемична безпомощност относно съдържанието на мотивите; защото често тези мотиви са формални, кратки, бланкетни. А мотивите на исканията следва да анализират сърцевината на принципа: СРС-тата са извънреден, субсидиарен, изключителен способ за събиране на доказателствена и оперативна информация, защото се допускат „когато необходимите данни не могат да бъдат събрани по друг начин или събирането е свързано с изключителни трудности“ (чл. 3, ал. 1 ЗСРС)! СРС-тата именно затова са „специални“, защото в противен случай се израждат в безконтролно нахлуване в правно-защитена сфера. А да цитираш в мотивите престъпления, които не са тежки, въпреки изричната законова забрана, е арогантна липса на правосъзнание…\nВторо, разрешенията на председателите на окръжни съдилища пораждат нужда от коментари в две направления. Едното насочва към въпроса дали във всички случаи те следва да излагат мотиви, когато разрешават или отказват искане за СРС. Жалко е, че сега почти не се пишат мотиви. А преди година и половина законът бе променен именно с такава цел: винаги да се излагат мотиви. Защото само чрез мотивите съдията ще „вникне“ в изискването за извънредност на СРС-то! Ще цитирам точно правната норма: съдиите дават „писмено разрешение за използване на СРС или отказват използването им, като мотивират акта си“ (чл. 15, ал. 1). Намирам за неправилно тълкуването да се пишат мотиви само при отказ, но не и при разрешение. Всякакво колебание тук следва да бъде преодоляно в кратки срокове – било чрез тълкувателна практика на ВКС, било чрез изрична нормативна промяна. Освен това, преди година и половина се даде възможност съдията да се запознава с материалите по наказателното или оперативното дело, преди да вземе решение. Но като практика това е скромно изключение, което следва да се превърне в императивно задължение чрез законова промяна. Преодоляването на посочените два примера относно съдебното разрешение ще се превърне в най-благоприятния фактор за пресичане на безразборното боравене със СРС.\nТрето, коментар заслужават и сроковете за прилагане на СРС. Нужно е да се стимулира практиката на онези заявители и съдии, които не искат и не разрешават максимално допустимите срокове. Практиката подсказва кои са положителните примери из страната както от страна на областни директори на МВР, така и на съдебни ръководства. Но защо почти винаги първоначално разрешеният срок е два месеца, вместо един месец (например)? И защо при искане за продължаване най-често се разрешават още четири месеца, вместо два или един (например)? Нещо повече: законова промяна за съкращаване на тези срокове и вписване на изискване на подробни мотиви при продължаване (особено при някои от способите, например „обекти за установяване самоличността на лица“) би била полезна.\nЧетвърто, поддържам старата си теза, че „роенето“ на технически служби за прилагане на СРС е грешно решение. Преди седем години ДАНС бе „снабдена“ със своя техническа служба, наред с най-мощната – бившата служба СДОТО в МВР. Създаването на независима агенция към МС (ДАТО) и извеждането на службата от МВР бе правилен ход. Но защо ДАНС не бе обхваната от тази промяна? Привеждам следните три аргумента:\nа) бе обяснявано, че трябва да има втора служба, която да „следи за злоупотреби“ в другата техническа служба; да, но тези служби не са създадени да се следят една друга, а да прилагат стриктни законови процедури със съвсем друг смисъл; нещо повече: актуалният пример „Червеи“, при който техническата дирекция на ДАНС е „включена“ заради нередности в ДАТО и МВР е ярък пример за злоупотреба и подкрепя моя аргумент; (впрочем, вчера подписах актовете, с които се забранява поставянето на „псевдоними“ на оперативните дела и на секретните сътрудници, а вместо тях ще има номера);\nб) държавата ни няма нужда от създаване на нови служби за подслушване и други СРС-та, генериращи огромни разходи, а практиката до 2008 г. (когато бе създадена ДАНС) подкрепя този извод;\nв) новата ДАТО бе подчинена на МС, за да се постигне следния положителен ефект: не трябва органът, който може да поиска СРС, да притежава собствена техническа служба; днес това е валидно за МВР, но не и за ДАНС… Въпреки първоначалната идея, промяната в Закона за ДАНС, която влиза в сила днес, не отстранява този порок.\nТова са малка част от проблемите по темата „СРС“. Има и други, заслужаващи отделен анализ: електронни регистри за СРС, съхраняване, ползване и унищожаване на информацията, практика на Съда в Страсбург… Промяната в закона за МВР, която влиза в сила днес (например), въведе ново изискване: министърът „получава информация за исканите и използваните от структурите на МВР СРС-та“. А неясният смисъл на разпоредбата налага тълкуване, което (съчетано с темата „СРС“) не е добър вариант. Всичко това подсказва, че е дошло време за изцяло нова законова рамка.\nСподелям тези размисли с две цели. Първо, политическото ръководство на МВР организира тематична проверка по обширната тема „СРС“ във всички звена, за да се очертаят релефно проблемните тенденции. След това стартира 6-месечно обучение и проверка на знанията на целия оперативен състав, който има отношение към специалните разузнавателни средства (около 4000 служителя). Второ, разработват се нови вътрешни правила (на основата на действащата законова рамка) относно използването на СРС в министерството. Тези правила ще бъдат съгласувани с други институции.\nЯсно е, че когато иде реч за човешка дейност, грешки и злоупотреби не са изключени. Ще споделя опасението си, че актуалният скандал може да доведе до „професионално стъписване“ сред съдии, служители на МВР, ДАНС и др. и дори до пълен отказ от СРС за период от време. А СРС-тата са нужни, но само ако са внимателно насочени към най-тежки форми на престъпност: „висока“ корупция, организирана престъпност и пр. Когато има злоупотреби – смисленият отговор е: системна дейност на институциите. Обучение, професионализъм, проверки, контрол.


Лекция "Психология на бременността и родителството"\nЗдравен център "Брод" кани всички бременни жени и бъдещи татковци на лекция "Психология на бременността и родителството".\nС Десислава Даскалова, клиничен и консултативен психолог ще поговорим за всички психо-емоционалните промени съпътстващи бремеменността, раждането и родителството. Ще научим, какво преживява бебето в утробата и по време на раждането. Можем ли да общуваме с бебето още преди раждането и как да го правим? Какво предтвавляват родилната тъга и депресия? Каква е ролята на бащата преди, по време и след раждането? Как артерапията може да ни бъде полезна в този период на динамични промени? Ще можете да зададете всички вълнуващи ви въпроси.\nПрез последните години се появяват все повече обучения за родители. В тези курсове, родителите научават повече за това какво е успешно родителстване, научават различни стратегии за справяне с проблемите и могат по-добре да разберат децата си. Изследванията показват, че децата, чийто родители са участвали в такива семинари или курсове (или с други думи, имат желание да се усъвършенстват като родители и признават, че не знаят всичко), имат по-благоприятно бъдещо развитие, отколкото родители, които не са участвали в такива обучения (или не се стремят да подобрят комуникацията и разбирането към детето си).\nДесислава Даскалова е клиничен и консултативен психолог. Специализация "Консултиране и психотерапия при деца и юноши". Консултант по когнитивно-поведенческа психотерапия. Специализация по ранно детско развитие и психодиагностика.\nЛекцията е част от курса "Как да родя здраво и щастливо бебе" .\nЗдравен център "Брод", ул. "Петко Д. Петков" 23\nMore in this category: « Shut up and Write\tДълбокият корен - филм за Тоню Цанев »


Киев - борш и шампанско | EVA.bg\nЛюбомир Василев 27 September 2019\nоже би никоя друга столица, освен Хавана, не е разкъсвана така между своето минало и бъдеще. И ако Хавана дави мъката си в слънчева светлина и песни, то в Киев я притискат с чаша водка или хорилка, както е известна тук. С процъфтяваща сцена за съвременно изкуство, ново поколение готвачи, които предприемат новаторски подходи към украинската кухня, и нощен живот до зори Киев се превръща в магнит за руските и европейските туристи. Но ресторантите и клубовете са само най-новите културни атрибути на един град, който притежава много повече със своите музеи, църкви и история. Зелените и златните куполи на „Света София“ доминират над хоризонта на Киев. Датиращата от 11. век църква е построена, за да конкурира едноименната в Константинопол. Със своите катакомби и икони манастирът Киевско-Печорска лавра е част от световното наследство в списъка на ЮНЕСКО.\nАрт център Пинчук е център за съвременно изкуство от световна класа. Създаден е от украинския стоманен милиардер Виктор Пинчук, а колекцията му от творби на украински и международни артисти е поразителна.\nУкраинците са италианците на Източна Европа, когато става дума за добрата храна и страстта към националната кухня. Най-големият централен пазар „Бесарабски ринок“ е източник на продукти за някои от най-вкусните киевски ястия. Пазарът е построен през 1912 г., прилича на викторианска гара и изобилства с щандове, препълнени с местни сирена, риби, хайвери, различни видове кисели краставички и колбаси. Възможността да се опознае местната кухня тук е безценна. Има няколко ястия, които са поставили Украйна на световната гастрономическа карта, и те не трябва да бъдат пропускани. Боршът е традиционна, позната по целия свят супа от червено цвекло и бита сметана, но в зависимост от региона могат да бъдат добавени зеле, картофи или колбаси. Вареники е друго задължително ястие. Това са нещо като кнедли с разнообразен пълнеж от зеле или череши, например.\nПилето по киевски, въпреки че е с френски произход, задължително трябва да бъде опитано именно тук. Деруни е друго много популярно ястие в Украйна. Обикновено тези тънки картофени палачинки се поднасят само със заквасена сметана, но могат да бъдат напълнени с гъби или месо, което ги прави още по-вкусни.\nИзключително интересно и достойно за адмирации е любопитството и гостоприемството, с което украинците се отнасят към различните световни кухни. Не случайно Киев е мястото с най-добрите азиатски ресторанти, в които съм бил, и колкото и да е странно, именно те определят тренда в града.\n„Бао“ е модерен ресторант, който се фокусира върху съвременната китайска кухня. Основан е от предприемача и телевизионен водещ Ектор Хименес-Браво и е вдъхновен от азиатските традиции, като предлага разнообразни видове Дим сум, ястия от юфка и много добра патица по пекински, приготвена в откритата кухня. Екзотичните атлантически лангустини в сладко-пикантен сос също се приготвят с любов от главния готвач Роберт Ламба.\n„Нам“ е новото заведение за хранене на същия собственик. Модерният виетнамски ресторант търси автентични рецепти и ги надгражда, създавайки едно гурме преживяване от нов вид. „Йод дизайн лаб“ усъвършенства интериора на ресторанта, който е мозайка от влияния и превръща преживяването тук в комплекс от емоции за всички сетива.\n„Вино е Кучина“ е италиански ресторант, посветен на хубавата храна и изисканото прекарване на времето. С огромната си енотека, приютила над 1000 вина, със стаята за съхранение на сирена и своите три етажа ресторантът дава заявка за един от най-добрите в града. Тук акцентът е върху домашните италиански ястия, традиционните антипасти и ръчно приготвените макаронени изделия. Прочута не само сред киевчани е фокачата с печени смокини.\n„Канапа“ представя модерна интерпретация на украинската кухня, като дава възможност да се усети кулинарната идентичност на тази нация. Менюто се допълва от редки украински вина, а декорът на заведението, намиращо се в сграда от 19. век, включва богато тапицирани столове и старинни дървени повърхности, което прави усещането ексклузивно и леко царствено.\n„Кетч“ е новият рибен ресторант в сърцето на Киев. Той е част от портфолиото на група, притежаваща още няколко добри ресторанта в града. Тук селекцията на морски продукти е впечатляваща. Осем вида лобстери и над 150 вида шампанско са само част от избора. „Кетч“ е един от малкото ресторанти в Киев, където можете да се насладите на удоволствието от социализирането, хапвайки на дълга обща маса, което е нова тенденция в гастрономичния живот на модерна Европа.\nДобрите ресторанти, красивите украински жени и широко скроената славянска душа са достатъчни предпоставки да поставите Киев в списъка на своите следващи дестинации, а това, че там ще ви хареса, ви го обещавам.